***Абтаһан үгэнүүдэй һүүлэй аялганиие буряадшалжа бэшэлгэ. Хатуу ба зѳѳлэн хашалгануудай һүүлэй сохилтогүй аялгануудые бэшэхэ дүрим.***

1. Хатуу хашалганай удаадахи сохилтогγй **а, о, ая, ое, ы, ый** аялгануудые тус γгынгөө hууриин сохилтотой аялганиие дахуулжа, буряад хэлэнэй аялганай hубарилай ёhоор тааруулха:

а. **а, я, ай, у, уй** дээрэ сохилтотой γгэнγγдэй эсэстэ **а** аялган бэшэхэ: касса - касса, яблоко - яблока, чайная - чайна, Альпы - Альпа г.м.

б. **о, ё, ой** дээрэ сохилтотой γгэнγγдэй эсэстэ **о** бэшэхэ: Европа - Европо, ёлка - ёлко, столовая - столово, мороженое - морожено г.м.

в. **э, е, ей** дээрэ сохилтотой γгын эсэстэ **э** бэшэхэ: поэма - поэмэ, ферма - фермэ, лейка - лейкэ г.м.

г. **и, ы, ю** дээрэ сохилтотой γгэнγγдэй hγγлэйнь аялганиие сохилтотой аялганай урда тээхи аялганиие дахуулжа бэшэхэ; сохилтын урда тээ эрэ аялганай байгаа hаань, γгын эсэстэ **а** бэшэхэ, харин эмэ, эрсэ аялгануудай байгаа hаа, али аялганай γгы байгаа hаа, тэрэ γгын эсэстэ **э** бэшэхэ: машина - машина, химический - химическэ, физика - физикэ, мыло - мылэ г.м.

**Хатуу хашалгануудай удаадахи hγγлэй сохилтын аялгануудые**

**бэшэхэ дγримэй таблица**

|  |  |  |  |  |
| --- | --- | --- | --- | --- |
| № | Сохилтын урда тээхи аялган | hуури соохи сохилтотой аялган | Ямар аялган бэшэгдэхэб? | Жэшээ |
| 1.2.3.4.5. 6.  | а, я, о, ё, у ы, и, ю, е аялгангγй  | а, я, ай, у, уй о, ё. ойэ, е, ей ы, ю, и ы, ю, и  |  а о э а э  | культурнащётко сеялкэпедагогическафизическэкритикэ |

2. Зөөлэн хашалгануудай ба **ж, ц, щ** хашалгануудай удаадахи hγγлэй сохилтогγй **я, е, ее, ия, ие, ий, ья, ье** аялгануудые буряад хэлэндэ **и** болгожо бэшэдэг: неделя - недели, кофе - кофи, горючее - горючи, авиация - авиаци, причастие - причасти, серпентарий - серпентари, Болонья – Болони (Италидахи город), Забайкалье - Забайкали.

**Зөөлэн хашалгануудай удаадахи hγγлэй сохилтогүй**

**аялгануудые бэшэхэ дγрим**

|  |  |  |
| --- | --- | --- |
| Иимэ аялгануудаар hγγлтэhэн байгаа hаань | Иимэ аялган болгожо бэшэхэ | Жэшээ |
| -я-е-ее-ия-ие-ий-ья-ье | **И**  | баня – бани поле – полигорючее – горючифразеология- фразеологи правление - правленигербарий - гербариэскадрилья - эскадриливаренье - варени  |

3. Ород хэлэнhээ абтаhан γгэнγγдэй hγγлэйнь сохилтотой –**ое, -ая** γенүүдые –**ой** болгожо, сохилтотой –**ея, -еи** γенγγдые –**ей** болгожо, сохилтотой –**ия** γеые -**и** болгожо бэшэдэг: Малайя - Малай, Гималаи -Гималай, Бологое - Бологой, мастерская - мастерской, Корея - Корей, Россия - Росси г.м.

**Һγγлэй сохилтотой аялгануудые бэшэхэ дγрим**

|  |  |  |
| --- | --- | --- |
| Сохилтотой иимэ аялгануудаар hγγлтэhэн байгаа hаань | Иимэ аялган болгожо бэшэхэ | Жэшээ |
| -айя-аи-ая-ое-ея-еи-ия | айайойойейейи | Малайя - МалайГималаи - ГималайМастерская - мастерскойБологое - БологойКорея - КорейРоссия - Росси  |

**S1.** Эдэ γгэнγγдые буряадшалан бэшээд, мэдγγлэлнγγдые зохёогты.

Яблоко, аптека, газета, библиотека, лента, конфета.

**S2**. **Тааралдуулагты.**

1. Хэблэгдэhэн саарhан дээрэ а) телевизор

 рекламанууд, hонинууд, элдэб

мэдээсэлнүүд бэшэгдэнхэй байдаг,

наймаанда гарадаг.

1. Шагнагшадта мэдээсэл б) компьютер

агаараар тараадаг арга.

1. Реклама, кино, зүжэг, в) радио

элдэб шоу, hонинуудые

 хүнүүдтэ харуулдаг.

1. Бүхэдэлхэйн компьютерна г) газетэ

холбоогоор хүнүүдэй дундаа харилсаха,

элдэб мэдээнүүдые абаха арга.